Viborger Samler, 1841-08-26
Forslag angaaende Told- og Handels-Reformer, for - hvilket de anførste Journaler selv indrømme – at aftvinge Sir Robert Peel en bestemt, ikke paa Skruer sat Erklæring om den Politik, han i hine Anliggender agter at følge, og muligviis i det Haab, af den vanskelige Stilling, hvori den af det mægtige Toryparti designerede Premierminister derved vil stedes, at erholde nye Chancer for deres egen Embedmagts Vedbliven. Ved denne Planere Torierne bragte i stor Forlegenhed; de skulle, ifølge et Rygte, endog være betænkte paa at benytte deres numeriske Styrke i det nye Underhuus, for at qvæle i Spiren enhver Debatte om hine Gjenstande. Jmidlertid søge Torybladene at godtgjøre, at Ministrene handle forfatnings stridigt, naar de ville betræde den Bane, deres Organer foreslaae. Times paastaaer, at Efterfølgerne af et Ministerium, som har mistet Landets Tillid, ere berettigede til at forvente, at Souverainen ikke fremkalder de Forholdsregler, der have styrtet det aftrædende Ministerium, Morn. Post formener, at Spørgsmaalet er afgjort ved de stedfundne Valg, der egentlig havde til Formaal af afgjøre, om Landet var for eller imod Ministeriets Forslag, og frakiender dette desaarsag enhver Ret til atter at forelægge Parlementet hine Forslag. Standard henviser isærdeleshed paa den Omstændighed, at Ministrene selv have erklæret Valgcollegierne for den edsvorne Ret, der skulde afgjøre Sagen. Men the Globe bemærker, at Kiendelsen ikke kan siges at være afsagt, førend det nye Parlement, hine Valgcollegiers Repræsentant, har afgivet sit Votum, og Morn. Chron, udbryder: "Hvilken rimelig Jndvending kunne Torierne fremkomme, med, naar de vægre sig ved at debattere og afstemme en Sag, der efter deres overeensstemmende Mening allerede saa fuldkomment er afgjort til deres Fordeel Er det sandt, at en overveiende Pluralitet af Nationen foretrækker Sir Rob. Peels Forholdsregler og Politik fremfor Lord John Russells Principer, hvilken Ulempe kan der da fremkomme af en Fremgangsmaade, hvis eneste Virkning vilde bestaae i at stille hine Forholdsregler og hiin Politik paa et bestemt og utvetydigt Grundlag, Og at desuagtet Torierne befrygte væsentlig Skade af Alt, hvad der tvinger dem til aabenbart at udtale deres Hensigt og afkaste Masken, fremgaaer tydeligt af den Harme, de føl ved den Tanke, at Throntalen turde hentyde paa de store Finants- og Handels-Spørgsmaal, der fra nu af og fremdeles maae danne Grændselinien imellem de tvende store Partier i Staten. Latterligt er det, at fremkonstle Forundring over, at Ministrene kunne tænke paa at betræde en saadan Vei. For Enhver, der har sund Menneskeforstand, maa det være indlysende, at Sir Robert Peels Forhold ikke tillader Ministeriet noget andet Alternativ. Er – for at bruge hans Yndlingslignelse - Patienten ikke berettiget til at forlange af den nye Læge, han har isinde at kalde, en almindelig Forklaring om den Methode, Lægen agter at følge, At Landet ikke havde en saadan almindelig Oversigt ved de sidste Valg, fremlyser deraf, at med Hensyn til det vigtige Kornspørgsmaal den ene Halvdeel af det conservative Parti uforbeholdent udtaler sit Haab og sin Forventning om at Sir Robert har isinde at foretage sig Noget, medens den anden Halvdeel formener, at han ikke vil foretage sig Noget i dette Anliggende. Skal da Landet – under de nuværende critiske Forhold, i hvilke Handelen befinder sig, og isærdeleshed under den nuværende precaire Høst-Udsigt forblive i denne Uvishedstilstand indtil Februar eller naar det maatte behage Sir Robert at fatte en Beslutning? Men Ansvaret derfor vil ikke hvile paa Kronens nuværende Raadgivere; thi de vide hvad de ville; de i det mindste have ingen Anledning til at lægge Dølgsmaal paa deres Hensigter. De nære ei det Ønske at forlænge deres officielle Tilværelse, ei det Ønske at undvige de iøinefaldende Følger af de sidste Parlementsvalg, ei det Ønske at forsøge en ny Parlamentsopløsning eller nogen af de Statstreger, man paa en saa latterlig Maade tillægger dem. Men hvad de ønske er Dette: at Landets Jnteresser ei længere opoffres for det Gjøglespil, der opførtes ved de sidste Parlementsvalg!. Med faa Ord: de frie Handelsprinciper, som det liberale Parti har tilegnet sig, ere enten gode eller slette. Ere de slette, da er Toriernes Stilling saa meget bedre, jo høitideligere og fastere Whigs forpligte sig til at holde fast ved den frie Handel. Torierne skulde da, istedet for at beklage sig, glæde sig over det falske Skridt, hvorved Lord John Russell og Lord Melbourne endnu inderligere end forhen slutte sig til Grundsætninger, der ikke kunne holde Stik. Men ere de gode, og vide de Mænd, der ville styrte Ministeriet, fordi det fremkommer med disse Forslag, at de ere gode, da paastaae vi, at Dronningen og Nationen have Ret til at erfare - og det paa en aaben og utvetydig Maade, hvorfor de bekæmpe disse Forslag, og hvad de selv have isinde at foretage sig." Morn. Herald vil vide af en god Kilde, at Ludvig Philip og Guizot have besluttet at tilstille de andre fire store Magter en Note, der skal indeholde et Forslag om ved væbnet Jntervention at qvæle enhver i Spanien mulig indtrædende ny Revolution, af hvad Art denne end maatte være.